ai4bharat/Pralekha huggingface dataset:
جل شکتی وزارت
میگھالیہ میں جل جیون مشن کے نفاذ کے لئے وسط مدتی جائزہ میٹنگ منعقد کی گئی
نئی دلّی ، 26 اکتوبر 2020 / میگھالیہ میں جل جیون مشن کی منصوبہ بندی اور نفاذ سے متعلق ایک وسط مدتی جائزہ میٹنگ آج ویڈیو کانفرنسنگ کے ذریعے منعقد کی گئی۔ اس میٹنگ میں ریاست کے افسروں نے قومی جل جیون مشن کی پیش رفت کی صورت حال سامنے رکھی۔
میگھالیہ میں تقریبا 5.89 لاکھ دیہی کنبے ہیں اور ریاست کا منصوبہ 21-2020 تک ان میں سے 2.04 لاکھ کنبوں کو نل کنکشن دینے کی ہے۔ وسط مدتی جائزے میں اس بات کو درج کیا گیا کہ میگھالیہ 21-2020 میں 100 فیصد نل کنکشن کے ساتھ اپنے 1636 گاؤوں کا احاطہ کرنے کا منصوبہ بنا رہا ہے۔ ابھی تک 112 گاؤں کو اس کے دائرے میں لایا جا چکا ہے۔ اس کے علاوہ توقعاتی اضلاع اور سانسد آدرش گرام یوجنا گاؤوں پر بھی بہت زیادہ زور دیا گیا ہے۔
ریاست کو صلاح دی گئی ہے کہ گاؤوں کی سطح پر ولیج ایکشن پلان  تیار کرکے ہر ایک گاؤں پر خصوصی توجہ دی جائے۔ وی اے پی نے کئی اجزاء جیسے پینے کے پانی کے ذرائع کو مضبوط کرنے، پانی کی سپلائی سے متعلق بنیادی ڈھانچے، گرے واٹر مینجمنٹ یعنی خاکستری آبی بندوبست اور آپریشن و رکھ رکھاؤ کو شامل کیا جانا چاہئے۔ پینے کے پانی کی سپلائی کے نظامات کے طویل مدتی پائیدار ، استحکام کے لئے موجودہ پینے کے پانی کے ذرائع کو بھی پیش نظر رکھا جانا چاہئے۔ ریاست کو گاؤں کی سطح پر مختلف پروگراموں جیسے منریگا ، جل جیون مشن، ایس بی ایم ، دیہی مقامی اداروں کو 15 ویں مالی کمیشن  کی گرانٹ، ضلع معدنیاتی ترقیاتی فنڈ، سی اے ایم پی اے ، مقامی علاقہ ترقیاتی فنڈ وغیرہ کے انضمام اور فنڈ کے دانشمندانہ استعمال کے لئے ان سبھی وسائل کو یقینی بنا کر ایک دیہی کارروائی منصوبہ تیار کرنے کے لئے کہا گیا ہے۔ اس کے علاوہ ریاست کو کمیونٹی کو ایک ساتھ جوڑنے کے لئے مؤثر آئی ای سی مہم شروع کرنے کے لئے کہا گیا ہے۔
جل جیون مشن کے تحت 21-2020 میں میگھالیہ کو 114.09 کروڑ روپے الاٹ کئے گئے ہیں۔ ان میں سے ریاست کو 28.52 کروڑ روپے جاری کئے گئے۔ اس کے علاوہ 21-2020 میں 15 ویں مالی کمیشن کے 182 کروڑ روپے کی امداد ملی ہے اور اس رقم کا 50 فیصد پانی کی سپلائی اور صفائی ستھرائی کے کام میں استعمال کیا جانا ضروری ہے۔
جل جیون مشن کے تحت صف اول کے افسران کی سرگرم شراکت داری کے ساتھ ساتھ مقامی برادری کو شامل کرکے پانی کے معیار کی نگرانی کو ترجیح دی جارہی ہے۔ ہر ایک گاؤں میں پانچ اشخاص بالخصوص خواتین کو پانی کے معیار کی جانچ کرنے کے لئے فیلڈ ٹیسٹ کٹ کو استعمال کرنے کی ٹریننگ دی جارہی ہے۔ پانی کے ہر ایک ذریعے کی سال میں ایک بار فزیکل اور کیمیکل معیارات اور دو مرتبہ بیکٹیریا سے آلودگی کی جانچ کی ضرورت ہوتی ہے۔ ریاست کو صلاح دی گئی ہے کہ ان شعبوں کو ترجیح دینے کے ساتھ ساتھ آئندہ تین سے چار مہینوں میں ریاستی اور ضلعی لیبس کی این اے بی ایل سے منظوری کے عمل کی تکمیل کرلی جائے۔ ساتھ ہی انہیں عوام کے لئے کھول دیا جائے تاکہ وہ بہت ہی معمولی شرح پر سپلائی کئے جارہے پانی کے معیار کی جانچ کرسکیں۔
ریاست سے درخواست کی گئی ہے کہ دو اکتوبر 2020 کو شروع کئی گئی 100 دنوں کی خصوصی مہم کے تحت سبھی آنگن واڑی مراکز اور اسکولوں میں نل کے ذریعے پانی کی سپلائی کو یقینی بنایا گیا ہے تاکہ ان اداروں میں پینے ، ہاتھ دھونے اور بیت الخلاء میں استعمال کے لئے پانی دستیاب ہوسکے۔
جل جیون مشن مرکزی حکومت کا ایک اہم پروگرام ہے، جس کے تحت 2024 تک فنکشنل ہاؤس ہولڈ ٹیپ کنکشن یعنی گھروں تک چالو نل کنکشن، کے ذریعے پینے کا پانی دستیاب کرانا ہے۔ اس مشن کا مقصد گھریلو نل کنکشن کے ذریعے محفوظ پینے کا پانی دستیاب کرا کر دیہی لوگوں کے معیار زندگی کو بہتر بنانا ہے۔
۔۔۔۔۔۔۔۔۔۔۔۔۔۔


U.NO. 7117
(Visitor Counter : 84
سائنس اور ٹیکنالوجی کی وزارت
ڈی جی، آئی سی ایم آر اور ڈائریکٹر سی ایس آئی آر۔ این آئی ایس سی پی آر نے وگیان پرگتی اور سائنس رپورٹر میگزین کے صحت سے متعلق خصوصی شمارے جاری کیے
زیادہ تر لوگ اپنی صحت کے بارے میں فکر مند ہیں اور حالیہ کووڈ وبائی مرض نے عام لوگوں کو صحت اور سائنسی تحقیق کے بارے میں جاننے کے لیے ترغیب دی ہے۔ سائنس مواصلات سے رویے میں تبدیلی آتی ہے اور مشہور سائنس میگزین جیسے وگیان پرگتی اور سائنس رپورٹر اس سمت میں بہت موثر کردار ادا کرتے ہیں۔ ڈاکٹر راجیو بہل، سکریٹری، محکمہ صحت تحقیق  اور ڈائریکٹر جنرل، انڈین کونسل آف میڈیکل ریسرچ (10 اپریل آئی سی ایم آر 2023 کو آئی سی ایم آر ہیڈ کوارٹر میں سی ایس آئی آر کے مشہور سائنس میگزین کے صحت سے متعلق خصوصی شماروں کی ریلیز تقریب کے دوران اپنے خیالات کا اظہار کر رہے تھے۔ جنہیں ‘ وگیان پرگتی’ اور ’سائنس رپورٹر’ کہا جاتا ہے۔
وگیان پرگتی میگزین کے صحت سے متعلق خصوصی شمارے کا اجرا
پروفیسر رنجنا اگروال، ڈائریکٹر، سی ایس آئی آر۔ این آئی ایس سی پی آر نے اس موقع پر کہا کہ سی ایس آئی آر کے یہ دونوں میگزین سات دہائیوں کی میراث رکھتے ہیں اور مستند سائنس اورٹیکنالوجی کے علم کو پھیلانے کے ذریعے معاشرے میں سائنسی مزاج کو اُبھارنے کی عظیم ذمہ داری نبھا رہے ہیں۔
خصوصی شماروں میں صحت سے متعلق کئی مضامین شامل ہیں جیسے دماغی صحت، وبائی امراض سے متعلق علم ، طرز زندگی سے جنم لینے والی بیماریاں، زچگی اور جذباتی نشوونما کی صحت کے معاملات ، بچپن کی شادی کے طبی نتائج۔ شماروں کے مصنفین آئی سی ایم آر لیبز کے کام کرنے والے سائنسدان ہیں جو 16 نومبر 2022 کو سی ایس آئی آر۔ این آئی ایس سی پی آر میں ایک ورکشاپ میں اکٹھے ہوئے تھے اور یہ اس ورکشاپ کا ٹھوس نتیجہ ہے۔
سائنس رپورٹر میگزین کے صحت سے متعلق شمارے کی ریلیز
پروگرام کے دوران سائنس رپورٹر کے ایڈیٹر جناب حسن جاوید خان اور ڈاکٹر منیش موہن گور ایڈیٹر وگیان پرگتی نے بھی اپنے خیالات کا اظہار کیا۔ ڈاکٹر راجیو، سینئر فنانشل ایڈوائزر، ڈی ایچ آر؛ ڈاکٹر رجنی کانت، ڈائریکٹر، آر ایم آر سی ، گورکھپور؛ آئی سی ایم آر میں شعبہ جات کے سربراہ؛ ڈاکٹر اینا ڈوگرا، سائنسدان، آئی سی ایم آر، محترمہ سونالی ناگر، سینئر سائنسدان، سی ایس آئی آر۔ این آئی ایس سی پی آر اور محترمہ شوبھدا کپل، اسسٹنٹ ایڈیٹر، وگیان پرگتی؛ سائنس جرنلسٹ جناب پلّو باگلا بھی اس تقریب میں شامل ہوئے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای کا نیا آن لائن نظام / ادیم رجسٹریشن وقت اور ٹکنالوجی کی کسوٹی پر پورا اتر رہا ہے
پوری طرح بلارکاوٹ نظام سے استحکام اور تحمل کا مظاہرہ بھی ہوتا ہے
یکم جولائی ، 2020 کو اس کے آغاز سے ہی 11 لاکھ سے زیادہ ایم ایس ایم ای نے رجسٹریشن کرائے ہیں
نئی دہلی،07نومبر ،2020 / ایم ایس ایم ای کی مرکزی وزارت کی طرف سے یکم جولائی ، 2020 کو شروع کیے گیے ایم ایس ایم ای کا نیا آن لائن نظام / ادیم رجسٹریشن وقت اور ٹکنالوجی کی ضرورت پر پورا اترا ہے کیونکہ ابھی تک 11 لاکھ سے زیادہ ایم ایس ایم ای نے کامیابی کے ساتھ اپنے رجسٹریشن کرائے ہیں۔
یہ کہا جا سکتا ہے کہ ایم ایس ایم ای کی وزارت نے ایم ایس ایم ای کی نئی تعریف بیان کی ہے اور یکم جولائی، 2020 سے رجسٹریشن کا عمل شروع کیا ہے۔ اس نے ایم ایس ایم ای / ادیم رجسٹریشن کا ایک نیا پورٹل  بھی شروع کیا ہے۔اسی وقت سے یہ پورٹل بلارکاوٹ کام کر رہا ہے۔ پہلے قدم کے طور پر یہ پورٹل سی بی ڈی ٹی اور جی ایس ٹی نیٹ ورک سے بلارکاوٹ مربوط ہے اور جی ای ایم سے بھی مربوط ہے۔ قابل ذکر ہے کہ اسے مربوط کیے جانے کے ذریعے اب ایم ایس ایم ای رجسٹریشن پوری طرح ایک بلاکاغذی کام بن گیا ہے۔
وزارت نے ایم ایس ایم ای ترقیاتی اداروں ، ایم ایس ایم ای ٹکنالوجی مراکز ، این ایس آئی سی، کے وی آئی سی، کوائر بورڈ جیسے اپنے سبھی فیلڈ اداروں کو ہدایت دی ہے کہ وہ ادیم رجسٹریشن کے لیے چھوٹے کاروباریوں کو پوری مدد دیں۔ اسی طرح سبھی ضلع مجسٹریٹوں اور ضلع صنعتوں کے مرکاز سے درخواست کی گئی ہے کہ وہ ایم ایس ایم ای کے رجسٹریشن میں تیزی لائیں۔ رجسٹریشن سے متعلق ایم ایس ایم ای کی شکایات پر چمپئنز پلیٹ فارم پر غور کیا جاتا ہے۔
31 اکتوبر 2020 تک رجسٹریشن کے تجزیے کے مطابق  رجحانات اور وسیع تصویر مندرجہ ذیل ہے :
- 3.72 لاکھ چھوٹے کاروباریوں نے مینوفیکچرنگ زمرے کے تحت رجسٹریشن کرائے ہیں جبکہ 6.31 لاکھ چھوٹے کاروباریوں نے سروس شعبے کے تحت رجسٹریشن کرائے ہیں۔
- بہت چھوٹے کاروباریوں نے 93.17 فیصد جبکہ چھوٹے اور اوسط درجے کے کاروباریوں نے 5.62 فیصد اور 1.21 فیصد باالترتیب رجسٹریشن کرائے ہیں۔
- 7.98 لاکھ چھوٹی صنعتی مردوں کی ملکیت میں ہیں ، جبکہ 1.73 لاکھ چھوٹی صنعتیں خواتین کی ملکیت میں ہے۔
- 11188 صنعتیں معذور افراد کی ہیں۔
- رجسٹریشن کے 5 سرکردہ صنعتی شعبے ہیں - خوارک کی مصنوعات، کپڑے کی صنعت، ملبوسات، دھات کی بُنی ہوئی چیزیں اور مشینری و آلات ۔
- 10103512 افراد کو ان رجسٹرڈ کارخانوں میں روزگار ملا ہے۔
- ادیم رجسٹریشنس کے لیے 5 سرکردہ ریاستیں ہیں – مہاراشٹر ، تمل ناڈو، راجستھان، اتر پردیش اور گجرات۔
- پین کے بغیر رجسٹریشن کی اجازت ایک منتقلی والے بندوبست کے طور پر 31.3.2021 تک ہے۔
- اسی طرح جی ایس ٹی نمبر کے بغیر رجسٹریشن کی ایک منتقلی والے بندوبست کے طور پر 31.3.2021 تک اجازت ہے۔
جن کاروباریوں نے ابھی تک رجسٹریشن نہیں کرایا ہے انہیں ایم ایس ایم کی وزارت اور دیگر سرکاری ایجنسیوں کے فائدے حاصل کرنے کے لیے رجسٹریشن کر دیانا چاہیے۔ رجسٹریشن مفت ہیں اور ڈاٹ گو ، ڈواٹ اِن والے سرکاری پورٹل پر ہی کرایا جانا چاہیے۔
کاروباریوں کو ایک بار پھر مشورہ دیا جاتا ہے کہ وہ فرضی اور گمراہ کن ایجنسیوں اور ویب سائٹس / پورٹلس سے خبردار رہیں۔ کسی بھی مدد کے لیے چھوٹے کاروباری قریب کے ڈی آئی سی یا وزارت کے چیمپئنز کنٹرول روم سے کر سکتے ہیں یا اس پورٹل پر لکھ https://champions.gov.inسکتے ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7030
(Visitor Counter : 172
اسٹیل کی وزارت
آر آئی این ایل کےلئے لوہا
راشٹریہ اسپات نگم لمیٹڈ  لوہے کی کانوں کی الاٹمنٹ کے لیے ای نیلامی میں حصہ لے رہاہے۔ تاہم، یہ ای نیلامی کے راستے سے لوہے کی کوئی کانیں حاصل کرنے میں کامیاب نہیں ہو سکا ہے۔
پچھلے 4 سالوں کے دوران آر آئی این ایل کی طرف سے خریدے گئے لوہے کی قیمت درج ذیل ہے: -
|
|
تفصیلات
|
|
2019-20
|
|
2020-21
|
|
2021-22
|
|
2022-23 
|
|
لوہے کی قیمت  
|
|
3867.84
|
|
4090.62
|
|
7213.17
|
|
2882.33
آر آئی این ایل نے ریاستی حکومتوں جیسے اوڈیشہ، چھتیس گڑھ اور آندھرا پردیش نے ایم ایم ڈی آر ایکٹ، 2015 کے 17 اے کے تحت لوہے کے ذخائر کو محفوظ کرنے کی سفارش کرنے کے لیے، وزارت کانوں، حکومت ہند سے درخواست کی ہے۔ اسٹیل کی وزارت نے ریاستی حکومت اوڈیشہ سے آر آئی این ایل کے حق میں ریزرویشن روٹ کے ذریعے لوہے کا بلاک مختص کرنے کی بھی درخواست کی ہے۔
یہ معلومات اسٹیل اور دیہی ترقی کے مرکزی وزیر مملکت جناب پھگن سنگھ کلستے نے آج راجیہ سبھا میں ایک تحریری جواب میں دی۔
وزارت اطلاعات ونشریات
دادا صاحب پھالکے ایوارڈ یافتہ آشا پاریکھ نے 53 ویں اِفّی میں گفت و شنید کے دوران سیشن میں حصہ لیا
#IFFIWood، 27 نومبر 2022
سال 2020 کے لیے دادا صاحب پھالکے ایوارڈ سے نوازے جانے کے اپنے تجربے کو شیئر کرتے ہوئے لیجنڈری اداکارہ محترمہ آشا پاریکھ نے کہا کہ یہ ایک طویل وقت ہے جس کے بعد ایک خاتون کو یہ ایوارڈ دیا گیا ہے۔ ایوارڈ حاصل کرنے پر حیرت اور خوشی کا اظہار کرتے ہوئے انھوں نے کہا، "میں یہ ایوارڈ حاصل کرنے والی پہلی گجراتی بھی ہوں۔ لہذا، یہ میرے لیے ایک بہت بڑی بات تھی لیکن 2 دن تک یہ بات ذہن میں جم نہیں رہی تھی۔ میں سب سے پہلے خدا کا شکر گزار تھی کیونکہ یہ میرے لیے بہت بڑی حیرت تھی۔ محترمہ آشا پاریکھ گوا میں آج بین الاقوامی فلم فیسٹیول آف انڈیا افی 53 میں گفت و شنید کے سیشن کے دوران خطاب کر رہی تھیں۔
سال 2020 کے لیے دادا صاحب پھالکے ایوارڈ محترمہ آشا پاریکھ کو بھارتی سنیما میں ان کی مثالی زندگی بھر کی حصہ داری کے لیے دیا گیا تھا۔ انھیں صدر جمہوریہ ہند محترمہ دروپدی مرمو نے ۔ 68 ویں قومی فلم ایوارڈز میں سنیما کے میدان میں بھارت کے اس سب سے بڑے ایوارڈ سے نوازا جس کا انعقاد 30 ستمبر، 2022 کو نئی دہلی میں کیا گیا تھا۔
فلمی اداکارہ آشا پاریکھ اِفّی ، گوا53 کے اِن کنورسیشن سیشن میں بات کر رہی ہیں
سیشن کے دوران محترمہ آشا پاریکھ نےکٹی پتنگ، تیسری منزل، دو بدن، میں تلسی تیرے آنگن کی، بہاروں کے سپنے سمیت مختلف فلموں میں کام کرنے کے اپنے تجربے کے بارے میں بات کی۔
اداکاری کے علاوہ معروف اداکارہ نے یہ بھی بتایا کہ کس طرح انھوں نے ٹی وی ڈائریکشن اور پروڈکشن میں اپنے کیریئر کی کھوج کی۔ انھوں نے کہا کہ گجراتی سیریل جیوتی جو کامیاب ثابت ہوئی اس نے انھیں اعتماد بخشا۔ اس نے اسے مزید ٹی وی سیریلز کے ساتھ آنے کے لیے مزید حوصلہ افزائی کی۔ ان کی سیریز، کورا کاغذ، پاریکھ کے دیگر چھوٹے پردے کی پیش کشوں کے لیے سب سے زیادہ یاد کیا جاتا ہے جن میں باجے پائل، دال میں کالا اور کچھ پل ساتھ تمہارا شامل ہیں۔
اداکارہ محترمہ آشا پاریکھ اور موڈریٹر محترمہ بھاونا سومایا اِفّی53، گوا کے ان-کنورسیشن سیشن میں
محترمہ آشا پاریکھ نے فلم انڈسٹری سے وابستہ مختلف تنظیموں اور انجمنوں کے ساتھ اپنی وابستگی کے بارے میں بات کی۔ وہ 1994 سے 2000 تک سنے آرٹسٹس ایسوسی ایشن کی صدر رہیں۔ وہ بھارت کے سینٹرل بورڈ آف فلم سرٹیفیکیشن  کی پہلی خاتون چیئرپرسن بھی تھیں، جہاں وہ 1998 سے 2001 تک اعزازی عہدے پر فائز رہیں۔ انھوں نے سنے اینڈ ٹیلی ویژن آرٹسٹس ایسوسی ایشن  کے خازن کی حیثیت سے خدمات انجام دیں۔
محترمہ آشا پاریکھ اک مشہور فلمی اداکارہ، ہدایتکار اور پروڈیوسر نیز ایک ماہر بھارتی کلاسیکی رقاصہ ہیں۔ بطور چائلڈ ایکٹر اپنے کیریئر کا آغاز کرتے ہوئے انھوں نے دل دے کے دیکھو میں مرکزی ہیروئن کی حیثیت سے اپنے کیریئر کا آغاز کیا اور 95 سے زیادہ فلموں میں اداکاری کی ہے۔ انھوں نےکٹی پتنگ، تیسری منزل، لو ان ٹوکیو، آیا ساون جھوم کے، آن ملو سجنا، میرا گاؤں میرا دیش جیسی مشہور فلموں میں کام کیا ہے۔
اسٹیل کی وزارت
ڈی پی ای کے آزادی کا امرت مہوتسو میگا شو میں شاندار این ایم ڈی سی نمائش
نئی دہلی،10 جون 2022/
ہندوستان کا سب سے بڑا فولاد پیدا کرنے والی، نیشنل منرل ڈیولپمنٹ کارپوریشن  اس نمائش میں حصہ لے رہا ہے، جس کا اہتمام محکمہ پبلک انٹرپرائزز  کے ذریعے مہاتما مندر کنونشن اور نمائشی مرکز، گاندھی نگر، گجرات میں 9 سے 12 جون، 2022 تک جاری آزادی کا امرت مہوتسو  منانے کے لیے کیا گیا ہے۔ گجرات کے وزیر اعلیٰ
بھوپیندر بھائی پٹیل اور مالیات اور کارپوریٹ امور کی مرکزی وزیر محترمہ نرملا سیتا رمن نے 'قوم کی تعمیر اور سی پی ایس ای پر نمائش کا افتتاح کیا جہاں این ڈی ایم سی سمیت 75 سی پی ایس ای نے اپنی کامیابیوں کی نمائش کی ۔
این ایم ڈی سی پویلین کا افتتاح کمپنی کے ڈائریکٹر  شری امیتابھ مکھرجی نے کیا۔ اس اسٹال میں این ایم ڈی سی کی 42 ملین ٹن لوہے کی پیداوار، کمپنی کے تبدیلی کے ڈیجیٹل سفر، اور اس کی میزبان کمیونٹیز کے سماجی سرمائے کی تعمیر میں سرمایہ کاری کی اہم کامیابیوں کو دکھایا گیا ہے۔ آزادی کے 75 سال کے اعزاز میں، این ایم ڈی سی لوگوں کو آزادی کا امرت مہوتسو کو جن بھاگیداری کے جذبے میں جن اتسو کے طور پر منانے میں مشغول کرنے کے لیے سرگرمیوں اور مہمات کا اہتمام کر رہا ہے۔
نمائش میں بہترین نمائش کے لیے ٹیم این ایم ڈی سی کو مبارکباد دیتے ہوئے، جناب امیتابھ مکھرجی نے کہا، "ایک مضبوط ڈیجیٹل انفراسٹرکچر کی تعمیر کے لیے این ایم ڈی سی کی کوشش وزارت خزانہ کے آئیکونک ویک کے مقصد کے مطابق ہے۔ ہمارا لائٹ ہاؤس ڈیجیٹل اقدام پیداوار کو فروغ دے گا، معدنی تحفظ کو یقینی بنائے گا، اور انڈیا@75 کو خراج تحسین پیش کرے گا۔
اس موقع پر خطاب کرتے ہوئے، این ایم ڈی سی کے سی ایم ڈی، جناب سمیت دیب نے کہا کہ سی پی ایس ای نے ہمارے ملک کی ترقی کی کہانی میں اہم کردار ادا کیا ہے اور یہ شاندار آزادی کا امرت مہوتسو منانا مناسب ہے۔ این ایم ڈی سی ہندوستان کے لیے خود انحصاری اور فولادی ٹھوس مستقبل کی تعمیر کے لیے وقف ہے۔ اس میگا شو کا حصہ بننا ہمارے لیے فخر کا لمحہ ہے۔
ش ح۔ ش ت۔ج
Uno-6358
(Visitor Counter : 74
شماریات اور پروگرام کے نفاذ کی وزارت
بھارت میں پے رول رپورٹنگ – روزگار کا ایک رسمی منظر نامہ
شماریات اور پروگرام کے نفاذ کی وزارت کے قومی شماریات کے دفتر  نے ستمبر 2017 سے اکتوبر 2021 تک کی ملک کی روز گار کی صورت حال کے بارے میں پریس نوٹ جاری کیا ہے، جو کہ مخصوص جہات کے کام کاج کا اندازہ لگانے کے لئے چنندہ سرکاری ایجنسیوں کے پاس دستیاب انتظامی ریکارڈس پر مبنی ہے۔
مفصل نوٹ منسلک ہے:
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14757
(Visitor Counter : 114
کامرس اور صنعت کی وزارتہ
عالمی سپلائی چین محض لاگت پر مبنی نہیں ہونی چاہیے بلکہ بھروسے پر مبنی بھی ہونی چاہیے - جناب پیوش گویل
تجارت کو باہمی فائدے اور اشتراکی طریقے سے پنپنا چاہیے – جناب گویل
نئی دہلی،12 نومبر، 2021/کامرس و صنعت ، صارفین کے امور ، خوراک اور تقسیم عامہ و کپڑے کی صنعت کے وزیر جناب پیوش گوئل نے آج کہا ہے کہ کووڈ – 19 نے اس بات کو اجاگرکیا ہے کہ سپلائی چین محض لاگت پر مبنی نہیں ہونی چاہیے بلکہ اسے بھروسے پر بھی مبنی ہونا چاہیے ۔ انہوں نے کہا کہ ٹرانسپورٹ کو قابل اعتبار بنانا اور سپلائی چین کو لچکدار بنانا ، تجارت کے احیاء کے لیے انتہائی اہمیت کا حامل ہے۔ انہوں نے یہ بھی کہا کہ بھارت کووڈ - 19 کے دوران لچکداری کے ایک وسیلے اور قابل اعتبار شراکت دار کے طور پر ابھرا ہے۔
وہ بینک آف امریکہ کی ایک اہم ورچوئل کانفرنس میں کلیدی خطبہ دے رہے تھے جس کا عنوان تھا ’’سپلائی چین کی عالمی منتقلی : بھارت کو کامیاب بنا سکتی ہے؟‘‘ اس کانفرنس کا انعقاد آج نئی دلی میں کیا گیا ۔
وزیر موصوف نے کہا کہ کووڈ – 19 کی وجہ سے سپلائی اور مانگ میں رکاوٹ کے سبب ہر جگہ مینوفیکچررس کو اپنی سپلائی چین کا ایک بار پھر جائزہ لینا پڑا۔ انہوں نے یہ بھی کہا کہ بھارت نے نہ صرف ہماری سبھی بین الاقوامی خدمت کے عزائم پورا کر کے بلکہ اہم میڈیکل سپلائی  کی تیاری میں خود کفیل بن کر پوری دنیا کو اپنی صلاحیت دکھا دی ہے۔
بھارت کی دوا سازی کی صنعت کا ذکر کرتے ہوئے جناب پیوش گویل نے کہا کہ ہمیں دنیا میں زیادہ تر ملکوں کو دواؤں اور ویکسین فراہم کرنے کے لیے دوا سازی کی دنیا کے طور پر تسلیم کیا جاتا ہے۔ دنیا میں ٹیکہ کاری کی سب سے بڑی مہم پر عمل درآمد میں بھارت کی کامیابی پر اظہار خیال کرتے ہوئے وزیر موصوف نے کہا کہ اگلے سال ویکسین کی پانچ ارب خوراکیں تیار کرنے کے منصوبے کے ساتھ بھارت پوری انسانیت کو خدمات فراہم کرنے اور محفوظ کرنے کا ارادہ رکھتا ہے۔
سپلائی چین کے ایک متبادل کے طور پر بھارت کی طاقت کو اجاگر کرتے ہوئے وزیر موصوف نے کہا کہ بھارت ایک متنوع ،تجارتی، منظر نامے ، ہنرمند افرادی قوت اور نسبتاً کم مزدوری لاگت کا حامل ہے۔
انہوں نے زور دے کر کہا کہ عالمی جذبات میں بھارت کیوں سے کیوں نہیں تک تبدیلی آئی ہے اور اب دنیا کے لیے میک ان انڈیا اور بھارت سے دنیا کے لیے خدمات تک تبدیلی آرہی ہے۔ انہوں نے دنیا کو بھارت آنے ، بھارت میں سرمایہ لگانے اور میک ان انڈیا کے لیے مدعو کیا۔ انہوں نے کہا کہ لچکدار سپلائی چین کے بڑے نظام کا حصہ بنیں۔
۔۔۔
م ن ۔ اس۔ ت ح ۔
U –12794
(Visitor Counter : 165
پی ایم ای اے سی
ای اے سی –پی ایم نے معاشی ماحول کے احیاء کے لئے حکومت کے ذریعے اٹھائے گئے اقدامات کا خیرمقدم کیا
نئی دہلی،20؍ستمبر2019:مالیات اورکارپوریٹ کی مرکزی وزیر محترمہ نرملا سیتا رمن نے کارپوریٹ ٹیکس کی شرح میں کمی کرنے اور کچھ معاملات میں کم از کم متبادل ٹیکس کی فیصد میں رد وبدل کرکے آج شاندار اعلانات کئے ہیں۔ انہوں نے پونجی مارکیٹ میں فنڈ کے بہاؤ کو مستحکم کرنے کے لئے بھی اقدامات کئے ہیں اور سی ایس آر فنڈنگ کے دائرے کو وسیع کیا ہے۔ای اے سی-پی ایم نے ان جامع اقدامات کا خیرمقدم کیا ہے ۔ یہ اہم اقدامات ہیں ، جن سے سرمایہ کاری کو فروغ ملے گا اور ہندوستان کی معاشی نمو مضبوط ہوگی۔وزیر خزانہ نے کارپوریٹ کمپنیوں کو کم کی گئی ٹیکس شرحوں اور موجودہ رعایتوں کے درمیان انتخاب کرنے کا متبادل دیا ہے۔ کونسل کا ماننا ہے کہ آنے والے مہینوں میں تازہ سرمایہ کرنے والی کمپنیوں کے لئے 15فیصد کم ٹیکس کی شرح سے نئی سرمایہ کاری ہوگی، جس سے ہندوستان کے مجموعی گھریلو پیداوار کو مزید مضبوطی ملے گی۔ یہ مضبوطی محصولات کے توازن کو برقرار رکھے گی۔
آج کے اعلانات معاشی ماحول کے احیاء کے لئے حکومت کی طرف سے اٹھائے گئے سلسلے وار اقدامات کا حصہ ہیں اور اس سے ہندوستان کو اپنی مکمل معاشی صلاحیت کو سمجھنے میں مدد ملے گی۔
وزارت سیاحت
سیاحت کی وزارت کے دیکھو اپنا دیش ویبنار سیریز میں ‘‘بھارت کے طرح طرح کے کھانوں کے راز اور لطف ’’
بھارت میں کھانے، بے شمار ڈشیز ، کھانا پکانے کے طور طریقوں کی قسم بندی
سیاحت کی وزارت کی 26 دسمبر 2020ء کو منعقد دیکھو اپنا دیش ویبنار سیریز کا عنوان تھابھارت کے طرح طرح کے کھانوں کا راز جو بھارتی کھانوں اور اس کی اہمیت پر مرکوز رہی۔ بھارت میں کھانے بے شمار، ڈشیز ، کھانا پکانے کے طورطریقوں کی قسم بندی ہے اور جس کی خوبی خاص طورسے مصالحوں، اناج ، سبزیوں اور پھلوں کے استعمال یہ سبھی طرح کے ذائقے مقامی طورپر مہیا ہوتے ہیں۔ جیسے نمکین ، میٹھا، کڑوا یا مصالحے دار ایک یا ا س سے زیادہ غذائی اجناس ، سبزیوں کے مصالحے وغیرہ کےساتھ۔
ویبنار ایم پی کیڈر بیچ1982ء کے ریٹائرڈ آئی اے ایس افسر ڈاکٹر ارونا شرما کی جانب سے پیش کیا گیا تھا۔ انہوں نے خاص طورسے مقامی طورپر اُگائے جانے والے غذائی اجناس، سبزیوں، رول اور مصالحوں کی اہمیت اور بلڈنگ ایمیونٹی میں اس کی اہمیت پر زور دیا۔
بھارت میں ثقافت ، قدرتی مناظر، کھانے ہر سو کلو میٹر میں بدلتا ہے اور یہ کتنا سچ ہے ہمارے ملک بھر میں شمال سے لے کر جنوب اور مشرق سے لے کر مغرب تک کھانا پکانے کے مختلف طور طریقے اور کھانوں کی بے شمار قسمیں ہیں۔ بھارت کے کھانے مقامی طورسے دستیاب غذائی اجناس ، سزیوں ، مصالحوں وغیرہ کے ساتھ تغذیہ سے بھرپورہوتے ہیں۔ہندوستان میں فوڈ کلچر نہایت روشن ہے یہ مختلف شکلوں اور گھر سے تیار کئے گئے کھانے ، اسٹریٹ فوڈ سے لے کر بڑھیا قسم کے کھانے کے تجربوں تک دستیاب ہیں۔
دیکھو اپنا دیش سیریز ملک کی خوبصورت گوناگوں ثقافت پر روشنی ڈالتی ہے اورایک بھارت شریشٹھ بھارت کے جذبے کو اُجاگر کرتی ہے۔
ویبنار کے اختتام پر ایڈیشنل ڈائریکٹر جنرل روپیندر برار نے ملک بھر میں دستیاب مختلف قسم کے کھانوں فوڈ ٹریلس کے بارے میں بات کی۔ انہوں نے بھارت کے شہریوں کو سیاحت کے صنعت کا حصہ بننے کے لئے وزارت صحت کے ذریعے ایک ڈیجیٹل پہل اِنکریڈیبل انڈیا ٹورسٹ فیسیلیٹیٹر سرٹیفکیشن کے بارے میں بتایا۔
دیکھو اپنا دیش ویبنار سیریز کو نیشنل ای- گورننس ڈیپارٹمنٹ ، الیکٹرونکس اینڈ انفارمیشن ٹیکنالوجی کی وزارت کے ساتھ تکنیکی ساجھیداری میں پیش کرتا ہے۔ ویبنار کے سیشن اب https://www.youtube.com/channel/UCbzIbBmMvtvH7d6Zo_ZEHDA/featured دستیاب ہیں اوربھار ت سرکار کی وزارت کے سیاحت کی سوشل میڈیا اکاؤنٹس پر بھی دستیاب ہے۔
سیریز میں اگلا ویبنار ونٹر اِن کولکاتہ پر ہوگا۔ مسافروں کے لئے 10 مقام ہیں اور ویبنار 2 جنوری 2021ء صبح گیارہ بجے ہوگا۔
صحت اور خاندانی بہبود کی وزارت
’مریضوں کے تحفظ کا عالمی دن‘ 17 ستمبر 2022 کو منایا جائے گا
مریضوں کے تحفظ کے دن کا موضوع ہے – ’’بغیر نقصان کے معالجہ‘‘
حکومت ہند کی صحت اور خاندانی بہبود کی وزارت ہر سال 17 ستمبر کو ’مریضوں کے تحفظ کا دن‘ مناتی ہے۔اس سال مریضوں کے تحفظ کے دن کا موضوع ہے – ’’بنا نقصان کے معالجہ‘‘۔
فیلڈ لیول کے اداروں کے مابین بیماری سے حفاظت کے معاملات سے متعلق آگاہی وضع کرنے کے لیے ، صحت اور خاندانی بہبود کی وزارت نے 12 سے 17 ستمبر تک ایک ہفتے طویل ’’روگی کلیان سپتاہ‘‘ کا انعقاد کیا ہے، جس میں تمام ریاستیں، اضلاع اور صحت دیکھ بھال کی سہولیات، مریضوں اور خدمت فراہم کرنے والوں سمیت ہر ایک کے لیے صحت دیکھ بھال کے نظام کے تحفظ کو بہتر بنانے کی سرگرمیوں کے ایک سلسلے کا انعقاد کر رہی ہے۔
قومی سطح پر 16 ستمبر 2022 کو منعقدہ ایک تقریب میں صحت کے مرکزی سکریٹری جناب راجیش بھوشن نے ، موجودہ قومی معیاری ایشورینس معیارات  کے تحت ایک ذاتی تجزیے کا ٹول ’ساکوشال – مریضوں کے تحفظ کا ذاتی تجزیے کرنے کا ٹول‘ کا اجراء کیا اور مریضوں کے تحفظ کے عزم کا اعادہ بھی کیا۔ یہ ٹولز این ایچ ایس آر سی کی کیو پی ایس ڈویژن نے اس موضوع کے ماہرین کے ساتھ اشتراک میں تیار کئے ہیں۔ یہ ٹولز تحفظ کے تناظر میں ذاتی تجزیے کے لیے صحت سہولیات کو استعمال کرنے کے قابل بنائیں گے اور انھیں خامیوں کو کم کرنے میں مدد دیں گے۔
اپنے خطاب میں صحت کے سکریٹری نے زور دے کر کہا کہ حکومت ہند کے ذریعے اس بات کو یقینی بنانے کے لیے مختلف اقدامات کئے گئے ہیں کہ عوامی صحت دیکھ بھال کی سہولیات میں معیار اور مریض کے تحفظ کو یقینی بنایا جائے۔ انھوں نے ریاستوں پر زور دیا کہ وہ تمام صحت سہولیات کا بنیادی تجزیہ کریں اور این کیو اے ایس کے ذریعے سرٹیفائیڈ کے مطابق صحت سہولیات کی زیادہ سے زیادہ تعداد رکھنے کے لیے ایک لائحہ عمل تیار کریں۔
اس تقریب میں آغاز کے بعد ایک قومی ویبینار کیا گیا جس میں سرکردہ مقررین نے مریضوں کے تحفظ کے کثیر رخی پہلوؤں پر تبادلہ خیال کیا جس میں علاج معالجے کا تحفظ بھی شامل ہے۔ آئندہ دو دنوں کے لیے ویبینار کے سلسلے کا انعقاد کیا گیا ہے۔ پہلے ویبینار کا افتتاح صحت خدمات کے ڈائرکٹر جنرل پروفیسر  اتل گویل نے کیا۔
آغاز کی تقریب اور ویبینار میں بڑی تعداد میں ناظرین نے شرکت کی، جس میں سرکاری اور پرائیویٹ اداروں سے صحت دیکھ بھال کے 850 سے زیادہ پیشے ور افراد، این ایچ ایم مشن ڈائرکٹروں، صحت اور خاندانی بہبود کی وزارت سے سینئر عہدیداران، نوڈل آفیسر اور ریاستوں اور مرکز کے زیر انتظام علاقوں میں معیار اور مریضوں کے تحفظ کے شعبے میں کام کرنے والے دیگر حکام نے شرکت کی۔ تعلیمی اداروں، ترقیاتی شراکت داروں، غیر سرکاری تنظیموں اور بین الاقوامی ایجنسیوں کے نمائندگان بھی اس ویبینار میں موجود تھے۔
ارضیاتی سائنس کی وزارت
مرکزی وزیر ڈاکٹر جتیندر سنگھ کا کہنا ہے کہ نیلگوں معیشت 2030 والے نئے ہندوستان کے تعلق سے حکومت ہند کے ویژن کی چھٹی جہت ہے
مرکزی وزیر مملکت  سائنس اور ٹیکنالوجی؛ وزیر مملکت  ارضیاتی سائنس ؛ وزیراعظم کا دفتر ، عملے ، عوامی شکایات، پنشن، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج کہا کہ فروری 2019 میں اعلان کئے گئے حکومت ہند کے 2030 والے نئے ہندوستان کے حوالے سے ویژن نے نیلگوں معیشت کو اپنے وژن کی چھٹی جہت کے طور پر اجاگر کیا۔ انہوں نے کہا، 150 کروڑ روپےکا ، گہرا سمندر مشن کے تحت 2022-21 کے دوران انتظام کیا گیا ہے۔
آج راجیہ سبھا میں ایک سوال کے تحریری جواب میں، ڈاکٹر جتیندر سنگھ نے کہا، نیلگوں معیشت پر ایک مسودہ پالیسی دستاویز ایم او ای ایس نے ماہر ورکنگ گروپس کی رپورٹوں کو مدنظر رکھتے ہوئے تیار کیا ہے جس میں ہندوستان کی نیلگوں معیشت کی مجموعی ترقی اور نمو پر زور دیا گیا ہے۔ مندرجہ ذیل سات موضوعاتی علاقوں یا ستونوں کی نشاندہی کی گئی ہے۔
- نیلگوں معیشت اور سمندری نظم ونسق کے لیے قومی اکاؤنٹنگ فریم ورک۔
- ساحلی سمندری وسیع منصوبہ بندی اور سیاحت۔
- بحری ماہی گیری ، سمندری نبات کی کاشت ، اور ماہی پروسیسنگ۔
- مینوفیکچرنگ، ابھرتی ہوئی صنعتیں، تجارت، ٹیکنالوجی، خدمات، اور مہارت کی ترقی۔
- لاجسٹک، بنیادی ڈھانچہ اور جہاز رانی ،ایک جہاز سے دوسرے جہاز پر لادنے سمیت ۔
- ساحلی اور گہرے سمندر میں کان کنی اور غیر ملکی توانائی۔
- سیکورٹی، منصوبہ جاتی جہات ، اور بین الاقوامی رابطہ کاری ۔